"Mas Que Nada". בילדותו למד מוזיקה קלאסית, בבגרותו התעניין בג'ז ובבוסה נובה והיה אחד ממובילי הז'אנר בשיאו. בשנות ה–60 הגיע לראש מצעדי הלהיטים בארצות הברית עם גרסאות כיסוי ברזילאיות לשירי פופ ורוק מערביים. בשנים האחרונות הקליט עם "באק אייד פיז", אריקה באדו, ג'סטין טימברלייק, ג'ון לג'נד וג'יל סקוט. זו תהיה הפעם השנייה שבה יופיע בארץ. ב–1981 הופיע בקיסריה, ירושלים ורמת השרון ואף ביצע את "País Tropical" בגרסה העברית "ארץ טרופית יפה". הוא יופיע בקיסריה ב-23 ביוני ובזאפה תל אביב ב–24 ביוני. מפיקי המופע הם קבוצת זאפה, קונצ׳רטו וגד אורון. מחירי הכרטיסים ינועו בין 250 ל-750 שקל.
ואילו הגיטריסט והמלחין האמריקאי לי ריטנור יבוא להופעה ראשונה בישראל. הוא יופיע ב–31 במאי במועדון רדינג 3 בתל אביב בסיבוב הופעות המלווה את אלבומו האחרון "A Twist Of Rit". ריטנור, שהקריירה שלו החלה בגיל 16, הוציא עשרות אלבומים. הוא ניגן בהקלטות של פינק פלויד, טוני בנט, בי־בי קינג, סיימון וגרפונקל, פיל קולינס, הרבי הנקוק ועוד. מפיקי המופע הם "אוריס מדיה". מחירי הכרטיסים למופע ינועו בין 280 ל–300 שקל.